La Universita Nasionala Djudia de Birobidjan o Akademia Estatala para Umanidades i Estudios Sosyales de Birobidjan es una universita publika la kuala lavora en kondjunto kon la komunita djudia de la sivdad de Birobidjan i la Esnoga de Birobidjan. La universita es unika en el Leshano Oryente de Rusia en serla unika universita ke dikta lisiones en idish, afilu la baza del kurso de empiese en la universita es el estudio del ivrit, la istorya de pueblo djudio i tekstos klasikos djudios.Resientemenye, en la Provensiya Otonoma Ebrea a aparesido un kresiente interezo en las sus raizes djudias. Los elevos estudian ivrit i endemas idish tanto en las eskolas djudias komo en la Universita Nasionala Djudia. Enel anyo 1989, la komunita djudia aperturó la su eskola de alhad, ande los elevos estudian idish, aprenden dansas folkorikas djudias i sobre la Istorya de Israel. El govyerno de Israel finansia este programa. Enel anyo 2007, empiesó el primér Programa de Enverano para la Kultura i el Idioma Idish de Birobidjan, una inisiativa del profesor de Estudios de Idish Boris Kotlerman de la Universita Bar-Ilan. El idish es ainda la sigunda lingua ofisiala de la Provensiya Otonoma Ebrea, anke sólu lo favlan alkunos de los 6.000 djudios de la provensiya . Este programa inkluye lisiones eksternas en la viya de Valdgeym i trabashos sobre la su erensia djudia.

Lishán Didán es una lingua aramea djudia, munchas vezes yamada ""Muevo Arameo"" o ""Djudeo-Arameo"". Orijinalmente era avlado en la rejion irani de Azerbaijan , en la rejion del lago Urmiye, desde Salmas a Mahabad. La gran majorita de los avlantes de esta lingua biven oy endiya en Israel.

La Biblya Kennicott, konsiderado uno de los dokumentos sefardis mas importantes, l'akavado en La Korunya en el 1486. Oy, daynda ay kaleja se yama, 'sinagoga'.

La otoridad del belediye mas emportante es representada por el Ajuntamiento de Milpa Alta, estruktura de governo lokal elejido por votasiones ke emiten los sivdadanos mayores de 18 anyos de edad.

La majorita de los rumanos zon kristianos, eyos konfiezan el kristianizmo ortodokso, ma endemas es praktikado el kistianizmo katoliko en la parte oksidental del paiz.

Delta Air Lines es una aerolinea de los Estados Unidos kon sede en la sivdad de Atlanta ke tyene una gran red de operasiones, bolando a sivdades en Amerika del Nord, Amerika del Sud, Evropa, Asia, Afrika, Oryente Medio i la Mar Karibe. Delta bola a ma de 332 sivdades en en 57 payises (sin kontar los bolos de kodiche kompartido kon otras aerolineas haverim), en los sinko kontinentes. Delta es la aerolinea ke tyene la red mas ekstensa del mundo i es la unika aerolinea grande de los Estados Unidos ke bola a Afrika.

Los tuareg o imuhagh son un puevlo bereber o amazigh en el desyérto del Sahara, kuando se desplasan kuvren las sus nesechitás i las de los sus animales enel kamino, déke biven en famiyas ekstensas las kualas van sigiendo a los grandes rebanyos a su kudio. Tienen el su própio alfabeto, el tifinagh.